Diari Oficial de la Generalitat Valenciana


Sumari del DOGV 7365, del 22-09-2014 (2014/8553)

Notificació de la sentència dictada en el procediment de mesures de fills extramatrimonials número 3/2012.
----------------------------------------------------------------------------------------------------------

### Dades del document

Número de DOGV
:   7365

Data del DOGV
:   22-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8553


Organisme emissor
:   Jutjat de Violencia Sobre la Dona Número 1 de València

Tipus de document
:   Edicte

Notificació de la sentència dictada en el procediment de mesures de fills extramatrimonials número 3/2012. [2014/8553]  
Esperanza Benedicto Vicente, secretària judicial del Jutjat de Violència sobre la Dona número 1 de València, faig constar que en el procediment seguit en este jutjat de mesures fills extramatrimonials número 3/2012, seguit a instàncies de Ioana Butnaru contra Vasile Samu, s'ha dictat la Sentència número 19/2012, de 22 de maig, la part dispositiva de la qual és del tenor literal següent:  
«Dispositiva  
Estime parcialment la demanda interposada per la procuradora dels tribunals Teresa Castillejo López, en nom i representació de Ioana Butnaru, i acorde l'adopció de les següents mesures en relació amb el menor Samu Butnaru:  
Encomane a la mare, Ioana Butnaru, la guarda i custòdia, i la pàtria potestat és compartida.  
Atribuïsc a la mare i al fill l'ús i gaudi de la vivenda familiar.  
Establisc a favor del pare, Vasile Samu, el règim de visites següent:  
  
Dimarts i dijous, des de les 17.00 hores fins a les 20.00 hores, i caps de setmana alterns sense pernocta, de 10.00 hores a 17.00 hores, dissabte i diumenge, i l'àvia materna s'encarregarà de les entregues i recollides.  
Vasile Samu haurà d'abonar en concepte d'aliments a favor del fill comú la suma de 150 euros mensuals, pagadors per anticipat dins dels cinc primers dies de cada mes natural, per mitjà del seu ingrés en el compte corrent o llibreta d'estalvi que a este efecte designe la perceptora. La mencionada quantitat s'actualitzarà anualment, a comptar des de l'endemà de la notificació d'esta resolució, en proporció a les variacions que experimente l'índex de preus al consum publicat per l'Institut Nacional d'Estadística o l'organisme que el substituïsca. Igualment, el pare haurà de córrer amb la mitat dels gastos extraordinaris del menor sempre que siguen consensuats.  
Tot això sense fer imposició expressa de costes processals.  
Notifiqueu la sentència a les parts, i feu-los saber que en contra es pot interposar un recurs d'apel·lació en l'Audiència Provincial de València, que s'haurà de presentar per escrit davant d'este tribunal dins del termini de 20 dies comptadors des de l'endemà de la notificació d'esta resolució.  
Informació sobre el depòsit per a recórrer  
De conformitat amb la disposició addicional 15 de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que se li tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 0997 WG EEEE AA), i s'indicarà, en el ?camp concepte?, el codi ?02 civil-apel·lació- i la data de la resolució recorreguda amb el format dd/mm/aaaa. En el cas de fer l'ingrés per mitjà de transferència bancària, després d'omplir el codi de compte corrent (CCC, 20dígits), s'indicarà en el camp ?Concepte- el número de compte, el codi i la data en la forma exposada en el paràgraf anterior.  
  
No s'admetrà en cap cas una consignació per un import diferent de l'indicat. En el cas que calga fer altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o de diferent. Estan exceptuats de l'obligació de constituir el depòsit els qui tinguen reconegut el dret de litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Deixeu testimoniatge en actuacions d'esta resolució, i porteu-ne l'original al llibre corresponent.  
Esta la meua sentència, de la qual es deixarà testimoniatge en actuacions, que jutjant definitivament en primera instància, pronuncie, mane i firme».  
I atés que el demandat, Vasile Samu, es troba en parador desconegut, expedisc este edicte a fi que li valga de notificació de forma deguda.  
  
València, 18 de setembre de 2014.- La secretària judicial: Esperanza Benedicto Vicente.